ПРОЕКТ!
Д О Г О В О Р 
ЗА ИЗПЪЛНЕНИЕ НА: „Доставка чрез периодични заявки на дезинфектанти за нуждите на МБАЛ „Света Анна-Варна”АД”
№ на АОП: 
РАЗДЕЛ I. ДОГОВАРЯЩИ СЕ СТРАНИ:
Днес, .................. 2016 г., в гр.Варна на основание публикувана обява по реда на ЗОП , между Възложителят – МБАЛ „Света Анна-Варна”АД, представлявана от д-р Гален Шиваров – Изпълнителен директор, със седалище : гр.Варна , бул.”Цар Освободител” №100, ЕИК : 000090019
и
Изпълнителя: ........................, със седалище:.............. и адрес на управление:.............., ЕИК: ........................представлявано от .......................................................
се сключи настоящият договор за следното:
РАЗДЕЛ II. ПРЕДМЕТ НА ДОГОВОРА:


Чл.1 (1) Възложителят възлага, а изпълнителят приема да извършва доставки, чрез периодични заявки от Възложителя на дезинфектанти за нуждите на МБАЛ "Света Анна-Варна" АД в гр.Варна. Доставките ще се извършват, съгласно предоставен списък от Възложителя визиран в Приложение №1 към настоящия договор.


(2) Изпълнителят ще изпълни поръчката при условията на приетата от възложителя оферта на изпълнителя. 


(3) Място на изпълнение на поръчката е сградата на МБАЛ  "Света Анна-Варна" АД -гр. Варна.

РАЗДЕЛ III.  СРОКОВЕ


Чл.2. Срок на договора – до 12(дванадесет) месеца от датата на сключването му.
            Чл.3. Срок за доставка след заявка от Възложителя – до 3  календарни дни.
РАЗДЕЛ IV. ЦЕНИ И НАЧИН НА ПЛАЩАНЕ


Чл.4. (1) Общата стойност на договора за доставка е ........... (.........................................) лв. без ДДС, която включва и транспортни разходи, застраховки, магазинаж, както и всички вносни мита и такси, действащи към момента на доставката. 

 
(2) Средствата за изпълнение на поръчката ще се предоставят от бюджета на МБАЛ  "Света Анна-Варна" АД за 2016г. и 2017г.


Чл.5 Заплащането на всяка отделна заявка ще се извършва по банков път в лева по сметка на Изпълнителя до 60(шестдесет) дни след изпълнение на доставката франко сградата МБАЛ  "Света Анна-Варна" АД и представяне на фактура
Чл.6. Отчитането на извършената доставка ще се извършва въз основа на :

          
1. Доказване на извършената доставка на медицински изделия, предмет на договора, след предоставяне на фактура, с вписан № на процедурата на АОП.
           
2. По посочени в офертата единични цени за доставка.

Чл.7.(1) Гаранцията за изпълнение на договора е в размер на 3% (три процента) от стойността му.

 
(2) Възложителят освобождава гаранцията за изпълнение на договора без да дължи лихви в срок до един месец след изтичане на срока на договора.


(4) Възложителят задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд.
РАЗДЕЛ   V.   ПРАВА И ЗАДЪЛЖЕНИЯ   НА ВЪЗЛОЖИТЕЛЯ

Чл.8.Възложителят е длъжен да окаже необходимото съдействие на Изпълнителя за изпълнение на договора.


Чл.9.Възложителят е длъжен да приеме от Изпълнителя доставените заявени количества дезинфектанти, чрез подписване на приемо-предавателен протокол.


Чл.10.Възложителят е длъжен да заплати на Изпълнителя съответното възнаграждение за изпълнената доставка.


Чл.11.  (1)Възложителят има право да иска от Изпълнителя да изпълни доставката в срок и без отклонения в количеството или качеството на стоките.


(2) Всички дезинфектанти трябва да са с необходимото качество, да не предизвикват алергични и други нежелани реакции при употребата им. При възникнали такива случаи в следствие употребата на препаратите, доказани с медицинска и друга документация, Възложителят има право да върне заявените количества и да изиска от Изпълнителя да достави нови продукти с по-високо качество, отговарящи на изискванията на техническата спецификация. При употребата на доставените нови количества, в случай на повторна проява на алергични или други нежелани реакции или невъзможност за доставка на нови продукти, не предизвикващи алергии и нежелани реакции при употребата им, възложителят прекратява договора за възлагане на поръчката.


(3)При установяване на алергични реакции на персонала или пациентите, или установяване на увреждане на медицинска апаратура или инструменти , собственост на лечебното заведение, вследствие употребата на продукти предмет на настоящия договор и това е констатирано с най-малко 3 рапорта , договорът автоматично се прекратява по отношение на въпросните дезинфектанти.

Чл.12. Да заплати в договорените срокове и при условията на договора дължимите суми на изпълнителя.

РАЗДЕЛ VI. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.13. (1) Изпълнителят се задължава да достави на Възложителя на свой риск срещу съответната цена, заявени съгласно чл. 1, ал. 1 от настоящия договор дезинфектанти в оригинална опаковка с ненарушена цялост.


(2) Изпълнителят се задължава да осигури за своя сметка транспорта по доставката до местоизпълнението.


(3) Изпълнителят се задължава да достави дезинфектантите, идентични с представените мостри, декларирани при участието си в обществената поръчка.

             (4) При подписване на договора, участникът трябва да  предостави 32  автоматични дозиращи устройства за дезинфектанта за повърхности и  да  осигури поддръжката им за периода на договора.
            (5) При подписване на договора, участникът трябва да  предостави 40 дозатора за дезинфектанта за ръце/по 20 бр. за група 4, точка 4.1 и точка 4.3 / и  да  осигури поддръжката им за периода на договора.

         (6) При подписване на договора, участникът трябва да  предостави 3 броя вани за дезинфекция на ендоскопи.

Чл.14.  Изпълнителят има право да иска от Възложителя необходимото съдействие за осъществяване на доставката.


Чл.15.  Изпълнителят има право да иска приемане на доставката, чрез определено от Възложителя лице.

Чл.16. Изпълнителят има право да получи от Възложителя съответното възнаграждение за извършената доставка, съгласно чл.5 от настоящия договор.


Чл.17 В случай, че Изпълнителят ще ползва подизпълнител и е заявил това в офертата си , същият е длъжен да сключи договор за подизпълнение, както и да представи доказателство за поетите от подизпълнителя задължения.


Чл.18 (1) Когато Изпълнителят ще използва подизпълнител и частта от поръчката, която се изпълнява от подизпълнителя, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част на подизпълнителя.

(2) Разплащанията по ал. 1 се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(3) Към искането по ал. 2 изпълнителят предоставя становище, от което да е видно дали оспорва плащанията или част от тях като недължими.

(4) Възложителят има право да откаже плащане по ал. 1, когато искането за плащане е оспорено, до момента на отстраняване на причината за отказа.
РАЗДЕЛ VII. ПРИЕМАНЕ


Чл.19.  Приемането на доставените дезинфектанти се извършва след проверка на съответствието им с представените мостри и подписване на приемо-предавателен протокол за доставката, франко сградата на МБАЛ „Света Анна-Варна”АД.


Чл.20.  Рекламации по количествата  могат да се правят само в момента на подписване на приемо-предавателен протокол между страните.


Чл.21.  Рекламации относно качеството и скрити дефекти се правят в тридневен срок от откриването им, но не по-късно от 12 (дванадесет) месеца от датата на доставката.

Чл.22.  В случай на рекламация и възникване на спор между страните по договора, Възложителят осигурява проверка на рекламираната стока от контролна организация в присъствието на представители на двете страни, за което се съставя надлежен протокол.

РАЗДЕЛ VIII. ПРЕКРАТЯВАНЕ НА ДОГОВОРА


Чл.23. (1) Действието на този договор се прекратява:


а) с изпълнение на всички задължения на страните;


б)  по взаимно съгласие между страните, изразено писмено;


в)  при настъпване на обективна невъзможност за изпълнение на възложената работа.


г) с изтичане срока на договора

 
(2) Възложителят има право да прекрати действието на договора чрез писмено предизвестие в следните случаи:


а)  ако Изпълнителят не извърши доставката в сроковете, договорени между страните;


б) ако Изпълнителят достави медицински консумативи, различни по вид, качество , марка или цена от тези на представените и декларирани мостри при участие в обществената поръчка.


в)  ако Изпълнителят не изпълни някое друго задължение по договора


Чл. 24. (1) При забава на Изпълнителя, същият дължи неустойка в размер на 0,5% върху стойността на забавената доставка за всеки просрочен ден, но не повече от 10% от стойността по договора.  


(2) При неизпълнение на декларираните обстоятелства от изпълнителя и доставка на дезинфектанти, различни от предложените мостри, същите няма да му се заплатят от Възложителя.
(3) В случай, че Възложителят прекрати договора на основание чл.22 т. 2 или 3 поради възникнали непредвидени обстоятелства , вследствие на които не е в състояние да изпълни своите задължения, то същият не дължи на Изпълнителя обезщетение за претърпените вреди от прекратяването на договора.

Чл. 25. Страните по този договор ще решават споровете, възникнали при и по повод изпълнението на договора или свързани с договора, или с неговото тълкуване, недействителност, неизпълнение или прекратяване по взаимно съгласие и с писмени споразумения, а при не постигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.


Чл.26. За неуредените по този договор въпроси се прилагат разпоредбите на законодателството на Република България.

РАЗДЕЛ X. ЗАКЛЮЧИТЕЛНИ УСЛОВИЯ


Чл.27. Договорът се състави, подписа и подпечата в два еднообразни екземпляра – два за Възложителя и един за Изпълнителя.


Чл.28. Неразделна част към настоящия договор е офертата на изпълнителя с (Приложение № 1).

ИЗПЪЛНИТЕЛ:





ВЪЗЛОЖИТЕЛ:

             






Изпълнителен директор на МБАЛ 

„Света Анна- Варна”АД:

--------------------





--------------------

Гл. Счетоводител:









…………………………….








Юрисконсулт:









……………………………..

